CELEX: 32011R0113
Language: mt
Date: 2011-02-07 00:00:00
Title: Regolament tal-Kummissjoni (UE) Nru 113/2011 tas- 7 ta’ Frar 2011 dwar il-klassifikazzjoni ta' ċerti prodotti fin-Nomenklatura Magħquda

9.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 34/37
            
         REGOLAMENT TAL-KUMMISSJONI (UE) Nru 113/2011
   tas-7 ta’ Frar 2011
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u speċjalment l-Artikolu 9(1)(a), tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, hu neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hi bbażata, parzjalment jew kollha kemm hi, fuqha jew li żżid kwalunkwe suddiviżjoni addizzjonali magħha u li hi stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti deskritti fil-kolonna nru (1) tat-tabella li tinsab fl-Anness għandhom jiġu kklassifikati taħt il-kodiċi tan-NM indikat fil-kolonna nru (2), minħabba r-raġunijiet stabbiliti fil-kolonna nru (3) ta' dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja vinkolanti u li nħarġet mill-awtoritajiet doganali tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f'dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna nru (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna nru (2) ta' dik it-tabella.
   Artikolu 2
   Informazzjoni tariffarja vinkolanti maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tiġi invokata għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Frar 2011.
      
         
            Għall-Kummissjoni, f'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott (hekk imsejjaħ “sistema ta' sorveljanza tat-trabi bil-video”) ippreżentat f'sett imressaq għal bejgħ bl-imnut li jikkonissti fi:
                  
                              —
                           
                           
                              kamera tat-televiżjoni bla fili li tinkorpora mikrofonu, trażmettitur tas-sinjali viżivi u antenna il-kamera hija armata b'interfaċa tal-output għall-audio/video;
                           
                        
                              —
                           
                           
                              monitor tal-kulur bla fili tat-tip li juża l-kristalli likwidi (LCD) b'qis dajagonali tal-iskrin ta' madwar 14 ċm (5,6 pulzier) u bil-proporzjon tal-istampa (aspect ratio) ta' 4:3, li jinkorpora loudspeaker, riċevitur tas-sinjal viżiv u antenna; il-monitor huwa armat b'interfaċa tal-input għall-audio/video;
                           
                        
                              —
                           
                           
                              żewġ adattaturi; kif ukoll
                           
                        
                              —
                           
                           
                              fil tal-audio/video
                           
                        Is-sinjali huma trażmessi mill-kamera għall-monitor bi frekwenza ta' 2,4 GHz f'medda ta' 150 metru.
                  Is-sett huwa użat biex jkunu monitorati t-trabi mill-bogħod.
               
               
                  8528 72 40 
               
               
                  Il-klassifikazzjoni hija ddeterminata mir-Regoli Ġenerali 1, 3 (b), 3 (c) u 6 għall-interpretazzjoni tan-Nomenklatura Magħquda, u l-kliem tal-kodiċi tan-NM 8528 , 8528 72  u 8528 72 40 .
                  Il-prodott huwa f'sett fi ħdan it-tifsira tal GIR 3(b), li jikkonsisti f'kamera tal-intestatura 8525  u apparat għar-riċezzjoni tat-televiżjoni tal-intestatura 8528 , li fih il-komponent li jagħti lis-sett il-karattru essenzjali tiegħu ma jistax ikun idditerminat.
                  Bl-applikazzjoni tal-GIR 3(c), il-prodott għalhekk għandu jkun klassifikat bħala apparat għar-riċezzjoni tat-televiżjoni Kodiċi tan-NM 8528 72 40 .